ΓΡΑΠΤΗ ΕΡΩΤΗΣΗ E-1095/01

υποβολή: Bart Staes (Verts/ALE) προς την Επιτροπή

(6 Απριλίου 2001)

Θέμα: Ανακοινώσεις στο πλαίσιο της οδηγίας περί οικοτόπων

Απαντώντας στηνπ' αριθ. Ε-0165/01(1) ερώτηση, η Επιτροπή ανακοινώνει ότι εξέδωσε δύο γνωμοδοτήσεις σχετικά με την εφαρμογή του άρθρου 6, παρ. 4 της οδηγίας περί οικοτόπων. Εκτός αυτού η Επιτροπή έλαβε διάφορες ανακοινώσεις από κράτη μέλη σχετικά με δραστηριότητες σε τοποθεσίες που δεν είχαν χαρακτηρισθεί (ακόμα) ως περιοχές Natura 2000. Εντούτοις η Επιτροπή δεν έχει διατυπώσει ακόμα επίσημη απάντηση σ' αυτές τις ανακοινώσεις.

Μπορεί η Επιτροπή να γνωστοποιήσει τις ανακοινώσεις που έλαβε από τα κράτη μέλη όσον αφορά δραστηριότητες σε τοποθεσίες που δεν είχαν χαρακτηρισθεί (ακόμα) ως περιοχές Natura 2000;

(1) ΕΕ C 187 E της 3.7.2001, σελ. 197.

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-1095/01 και E-1096/01

(13 Ιουνίου 2001)

Η Επιτροπή δεν αντέδρασε επισήμως στις κοινοποιήσεις εκ μέρους κρατών μελών σχετικά με δραστηριότητες ή σχέδια σε τοποθεσίες που δεν είχαν (ακόμη) χαρακτηριστεί ως τόποι Natura 2000. Δεδομένου ότι η Επιτροπή είναι της γνώμης ότι ο χαρακτηρισμός ενός τόπου ως τμήμα του δικτύου Nature 2000 πρέπει να αποτελεί το πρώτο βήμα για την εφαρμογή του άρθρου 6 της οδηγίας για τα ενδιαιτήματα οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1) δεν κράτησε επίσημα αρχεία των κοινοποιήσεων που αφορούν μη χαρακτηρισμένες τοποθεσίες.

Το δίκτυο Natura 2000 περιλαμβάνει δύο ειδών τόπους: ζώνες ειδικής προστασίας που καθορίζονται βάσει της περί πτηνών οδηγίας οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(2) και ειδικές ζώνες διατήρησης, οι οποίες καθορίζονται από τα κράτη μέλη αφού επιλεγούν από καταλόγους προτεινόμενων τόπων κοινοτικού ενδιαφέροντος για κάθε μία από τις έξι βιογεωγραφικές περιφέρειες της Κοινότητας, σύμφωνα με τις διατάξεις της οδηγίας για τα ενδιαιτήματα και, ειδικότερα του παραρτήματος ΙΙΙ της εν λόγω οδηγίας.

Ο πλήρης κατάλογος των ζωνών ειδικής προστασίας στα κράτη μέληπάρχει στην ιστοθέση http://europa.eu.int/comm/environment/nature/natura.htm, στην οποία επίσηςπάρχουν στοιχεία για την σύσταση και την διαχείριση του δικτύου Natura 2000.

Επί του παρόντος, τα κράτη μέλη δεν έχουν ακόμηποβάλει στην Επιτροπή πλήρη κατάλογο, σύμφωνα με τις απαιτήσεις της οδηγίας για τα ενδιαιτήματα, τόπων κοινοτικού ενδιαφέροντος για βιογεωγραφική περιφέρεια της Κοινότητας. Ως εκ τούτου, δεν έχουν ακόμη καθορισθεί ειδικές ζώνες διατήρησης από τα κράτη μέλη.

Η Επιτροπή διαθέτει καταλόγους προτεινόμενων τόπων κοινοτικού ενδιαφέροντος (ασυμπλήρωτων) πουπεβλήθησαν από τα κράτη μέλη για κάθε μία από τις βιογεωγραφικές περιφέρειες που καλύπτονται από τα αντίστοιχα εδάφη τους. Τα έγγραφα αυτά καλύπτονται από τον κανόνα του συντάκτη του εγγράφου που προβλέπεται ρητά στον δεοντολογικό κώδικα για την πρόσβαση του κοινού στα έγγραφα της Επιτροπής και του Συμβουλίου, που εγκρίθηκε με απόφαση της Επιτροπής στις 8 Φεβρουαρίου 1994. Επομένως, το Αξιότιμο Μέλος του Κοινοβουλίου θα έπρεπε να απευθυνθεί απευθείας στους συντάκτες. Αφ'ης στιγμής καταρτισθούν κατάλογοι ειδικών ζωνών προστασίας από τα κράτη μέλη, αυτοί θα καθίστανται αυτομάτως διαθέσιμοι στο ευρύ κοινό, πλην όμως η ευθύνη για τη γνωστοποίηση των στοιχείων που περιέχονται στους καταλόγους των προτεινόμενων τόπων κοινοτικού ενδιαφέροντος ανήκει εξ ολοκλήρου στα κράτη μέλη, ως συντακτών των εν λόγω, μη δημοσιευθέντων, εγγράφων.

Για τους προαναφερθέντες λόγους, η Επιτροπή παραπέμπει το Αξιότιμο Μέλος του Κοινοβουλίου στα αντίστοιχα κράτη μέλη για την ενημέρωσή του σχετικά με την προτεινόμενη συνεισφορά τους στο δίκτυο Natura 2000.

(1) ΕΕ L 206 της 22.7.1992.

(2) ΕΕ L 103 της 25.4.1979.